รัฐทุ่ม 1.5 หมื่นล้านบาทแก้ภัยแล้ง เจาะอุโมงค์ส่งน้ำเชื่อมแม่งัด-แม่กวง
สภาพภายในอุโมงค์ส่งน้ำเขื่อนแม่งัด-แม่กวง การขุดเจาะมีความคืบหน้าไปบางส่วน และมีการเร่งรัดให้ก่อสร้างให้เสร็จตามกำหนดเวลา.,ในปี 2495 ราษฎรในพื้นที่ ต.ช่อแล และ ต.แม่หอพระ อ.แม่แตง จ.เชียงใหม่ ประสบปัญหาภัยแล้ง จึงได้ร่วมกันสร้างฝายแม่งัดขึ้นเพื่อเก็บกักน้ำไว้ใช้ในการอุปโภค–บริโภค,ลักษณะเป็นฝายแบบหินทิ้งยาแนวด้วยคอนกรีต ความยาวสันฝาย 110 เมตร สูง 4 เมตร ปิดกั้นลำน้ำแม่งัดบริเวณเหนือสุดที่ลำน้ำแม่งัดไหลไปบรรจบกับแม่น้ำปิงประมาณ 3 กม. ส่งน้ำให้พื้นที่เกษตรกรรม 3,600 ไร่,ปี 2516 เกิดอุทกภัย ฝายชำรุดเสียหาย ราษฎรขอให้ทางการช่วยก่อสร้างฝายถาวรทดแทนฝายเดิม กรมชลประทาน จึงเข้าไปซ่อมแซม ขณะเดียวกันได้ออกสำรวจพื้นที่เพื่อหาความเหมาะสมในการสร้างฝายถาวร,กระทั่งในปี 2519 กรมชลประทาน ได้ดำเนินการก่อสร้างเขื่อนถาวรขึ้นบริเวณใกล้ฝายเดิม มีพื้นที่รับน้ำฝน 1,281 ตารางกิโลเมตร มีความจุอ่าง 265 ล้านลูกบาศก์เมตร,เริ่มก่อสร้างในปี 2520 แล้วเสร็จในปี 2528 สามารถส่งน้ำไปยังโครงการชลประทานแม่แฝกและโครงการชลประทานแม่ปิง มีน้ำใช้ได้อย่างเพียงพอกว่า 188,000 ไร่ ต่อมาในวันที่ 16 ม.ค.2528 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 พระราชทานชื่อว่า เขื่อนแม่งัดสมบูรณ์ชล,เช่นเดียวกับ เขื่อนแม่กวง เดิมกรมชลประทานก่อสร้างลักษณะเป็นฝายขึ้นในปี 2490 ส่งน้ำให้กับพื้นที่ชลประทาน 25,000 ไร่ ในเขต อ.ดอยสะเก็ด และ อ.สันกำแพง จ.เชียงใหม่ ก่อนจะมีการปรับปรุงฝายเดิมและอาคารประกอบในปี 2500 พร้อมขุดคลองส่งน้ำให้กับพื้นที่ชลประทานรวม 74,750 ไร่,วันที่ 4 มี.ค.2519 ในหลวงรัชกาลที่ 9 เสด็จพระราชดำเนินไปทรงเยี่ยมราษฎรในพื้นที่ มีพระราชดำริให้กรมชลประทานพัฒนาลุ่มน้ำแม่กวง โดยสร้างเขื่อนปิดกั้นลำน้ำ เพื่อบรรเทาความเดือดร้อน รวมทั้งแก้ปัญหาอุทกภัย,เริ่มก่อสร้างในปี 2530 แล้วเสร็จในปี 2536 มีพื้นที่รับน้ำฝน 569 ตารางกิโลเมตร ความจุอ่าง 263 ล้านลูกบาศก์เมตร สามารถส่งน้ำให้พื้นที่ชลประทาน 175,000 ไร่ ต่อมาในวันที่ 18 ก.พ.2538 ในหลวงรัชกาลที่ 9 พระราชทานชื่อ เขื่อนแม่กวงอุดมธารา,แต่จากการขยายตัวของชุมชน การท่องเที่ยว เศรษฐกิจ รวมถึงภาคอุตสาหกรรมในพื้นที่ จ.เชียงใหม่ และ จ.ลำพูน เพิ่มขึ้นทุกปี ทำให้ความต้องการใช้นํ้าสูงกว่าปริมาณนํ้าต้นทุนในอ่างเก็บนํ้า ส่งผลให้น้ำในเขื่อนทั้ง 2 แห่งไม่เพียงพอต่อความต้องการ,ในขณะที่ปัญหาการขาดแคลนนํ้ามีแนวโน้มทวีความรุนแรงยิ่งขึ้นโดยเฉพาะในปี 2562 ได้รับการยืนยันจาก นายจารุวัฒน์ เลิศศิลป์เจริญ ผอ.สำนักชลประทานที่ 1 และ นายเจนศักดิ์ ลิมปิติ ผอ.โครงการส่งน้ำและบำรุงรักษาแม่กวงอุดมธาราว่าน้ำในเขื่อนมีน้อยมาก อาจจะส่งผลกระทบในวงกว้าง,ดังนั้น เพื่อแก้ไขปัญหาดังกล่าว กรมชลประทาน จึงผุดโครงการ อุโมงค์ ส่งน้ำขนาดยักษ์ ความยาว 47 กม.ใช้งบประมาณ 15,000 ล้านบาท ระยะก่อสร้างปี 2558-2564 เพื่อผันน้ำจากลํานํ้าแม่แตงไปสู่อ่างเก็บนํ้าเขื่อนแม่งัด ก่อนจะส่งต่อไปยังเขื่อนแม่กวง,สามารถเพิ่มปริมาณนํ้าต้นทุนได้เฉลี่ยปีละ 113 ล้านลูกบาศก์เมตร และการส่งนํ้าผ่านอุโมงค์ส่งนํ้าจากเขื่อนแม่งัดฯ ไปสู่เขื่อนแม่กวงสามารถดําเนินการได้ตลอดทั้งปี สามารถแก้ไขปัญหาการขาดน้ำในลุ่มนํ้าแม่กวงและยังเป็นการบรรเทาอุทกภัยในเขตตัวเมืองเชียงใหม่ได้อย่างมีประสิทธิภาพด้วย,นายจิตะพล รอดพลอย ผอ.สำนักงานก่อสร้างชลประทานขนาดใหญ่ที่ 1 (ผสญ.1) ต.สันโป่ง อ.แม่ริม จ.เชียงใหม่ เปิดเผยถึงความคืบหน้าโครงการก่อสร้าง อุโมงค์ส่งน้ำ (แม่แตง-แม่งัด-แม่กวง) ว่า ผลงานการก่อสร้างในภาพรวมทั้งโครงการอยู่ที่ 34.985 เปอร์เซ็นต์ ช้ากว่าแผนงานไปราว 27.428 เปอร์เซ็นต์,อุปสรรคสำคัญคือพื้นที่ที่อยู่ในเขตอุทยานแห่งชาติฯ ยังอยู่ในกระบวนการเพิกถอนเพื่อขอใช้ประเด็นนี้ต้องรอ ครม.ชุดใหม่พิจารณา,การขุดเจาะอุโมงค์ช่วงหนึ่งพบโพรงถ้ำขนาดใหญ่ กว้างราว 40 เมตร ลึก 50 เมตร สูง 20 เมตร ผู้รับเหมาได้จัดส่งขั้นตอนวิธีการวางแผนงานและงบประมาณในการแก้ไขปัญหาให้กับบริษัทที่ปรึกษาแล้ว ขณะนี้อยู่ระหว่างดำเนินการขออนุมัติในหลักการแก้ไขแบบ แก้ไขสัญญา,อุปสรรคสุดท้ายคือน้ำใต้ดินไหลเข้าท่วมหัวเจาะ TBM ทางผู้รับเหมาได้แก้ปัญหาโดยการอัดฉีดน้ำปูนเข้าไปเพื่อป้องกันปัญหาน้ำใต้ดินพร้อมกับซ่อมแซมหัวเจาะ ซึ่งใช้เวลานานพอสมควรกระทั่งแล้วเสร็จและทดสอบระบบการทำงานตั้งแต่วันที่ 4 เม.ย.2562 ที่ผ่านมา,วัตถุประสงค์สำคัญของโครงการนี้คือการสร้างความมั่นคงทางน้ำให้แก่ จ.เชียงใหม่ และ จ.ลำพูน นำน้ำส่วนเกินราว 160 ล้าน ลบ.ม./ปี ไปเก็บกักไว้ เพื่อใช้ในช่วงเวลาจำเป็นและขาดแคลน,นอกจากนี้ ยังจะเป็นการแก้ไขปัญหาการขาดแคลนน้ำต้นทุนของอ่างเก็บน้ำเขื่อนแม่กวงเพื่อการบรรเทาอุทกภัยให้ จ.เชียงใหม่ด้วย,อีกทั้งยังเพิ่มประสิทธิภาพการบริหารจัดการน้ำในลุ่มน้ำแม่แตง แม่งัด และแม่กวง ให้มีความสัมพันธ์กันเพื่อให้เกิดประโยชน์สูงสุด,เมื่อโครงการนี้แล้วเสร็จจะสามารถช่วยเพิ่มพื้นที่การเพาะปลูกในฤดูแล้งให้กับเกษตรกรได้เพิ่มมากขึ้น และที่สำคัญการบริหารจัดการน้ำจะเป็นระบบมากยิ่งขึ้น.,ชัยพินธ์ ขัติยะ
ในปี 2495 ราษฎรในพื้นที่ ต.ช่อแล และ ต.แม่หอพระ อ.แม่แตง จ.เชียงใหม่ ประสบปัญหาภัยแล้ง จึงได้ร่วมกันสร้างฝายแม่งัดขึ้นเพื่อเก็บกักน้ำไว้ใช้ในการอุปโภค–บริโภค
แก้ภัยแล้ง,อุโมงค์ส่งน้ำ,แม่งัด,แม่กวง,เชียงใหม่,แม่น้ำปิง,ชัยพินธ์ ขัติยะ,ข่าวทั่วไป